**รายละเอียดโครงการ/กิจกรรม/มาตรการ**

**ลำดับที่ 60**

**1. ชื่อโครงการ กิจกรรมอบรมให้ความรู้กรรมการตรวจการจ้าง, พนักงานเทศบาล, ประธานชุมชนและผู้เกี่ยวข้อง**

 **2. หลักการและเหตุผล/ที่มาของโครงการ** การตรวจรับพัสดุ การตรวจการจ้างและการควบคุมงานก่อสร้าง เป็นกระบวนการที่มีความสำคัญที่จะบริหารสัญญา ให้บรรลุตามวัตถุประสงค์ และเป็นไปตามเงื่อนไขที่กำหนดในสัญญาอย่างมีประสิทธิภาพ ซึ่งผู้ที่ได้รับแต่งตั้งให้ทำหน้าที่ กรรมการตรวจรับ กรรมการตรวจการจ้างและผู้ควบคุมงาน จะต้องมีความรู้ความเข้าใจในอำนาจหน้าที่ พ.ร.บ. การจัดซื้อ จัดจ้าง และการบริหารพัสดุภาครัฐ พ.ศ.2560 เข้าใจ เงื่อนไข ข้อกำหนดที่ระบุไว้ในสัญญาเป็นอย่างดี เพราะหากไม่เข้าใจหรือเข้าใจคลาดเคลื่อนหรือปฏิบัติไม่ครบถ้วนในหน้าที่ ความรับผิดชอบตามอำนาจหน้าที่ ที่ตนเองได้รับการแต่งตั้งให้ทำหน้าที่แล้ว อาจทำให้เกิดความเสียหายต่อเทศบาล หรือบุคคลอื่น นอกจากนี้ยังอาจจะต้องรับผิดชอบทางแพ่ง อาญา วินัย หรืออาจถูกฟ้องร้องต่อศาลได้ เทศบาลเห็นถึงความสำคัญของการตรวจรับพัสดุและการตรวจการจ้าง เพื่อความโปร่งใส จึงได้จัดโครงการอบรมกรรมการตรวจการจ้าง เพื่อให้ผู้ที่ได้รับแต่งตั้งให้ทำหน้าที่กรรมการตรวจการจ้างมีความรู้ ความเข้าใจปฏิบัติหน้าที่ตามที่ได้รับมอบหมายได้อย่างถูกต้อง

**3.วัตถุประสงค์** เพื่อให้ผู้ปฏิบัติงานและผู้รับการแต่งตั้งให้เป็นกรรมการตรวจการจ้าง ทำหน้าที่ตรวจงานจ้างอย่างถูกต้อง สอดคล้องกับข้อบังคับหรือระเบียบที่เกี่ยวข้อง

**4. เป้าหมาย** คณะกรรมการการตรวจการจ้าง

**5. พื้นที่ดำเนินการ** เทศบาลตำบลหนองบัวโคก

**6. วิธีดำเนินการ** 6.1 เสนอโครงการให้ผู้บริหารอนุมัติ
 6.2 จัดอบรมให้ความรู้แก่คณะกรรมการตรวจการจ้าง
 6.3 ทำหนังสือเชิญคณะกรรมการตรวจงานจ้างให้เข้าร่วมอบรม

**7. ระยะเวลาดำเนินการ**  ปีงบประมาณ พ.ศ.2562 – 2564

**8. งบประมาณดำเนินการ** ไม่ใช้งบประมาณในการดำเนินการ

**9. ผู้รับผิดชอบ** กองคลังเทศบาลตำบลหนองบัวโคก

**10. ผลลัพธ์** คณะกรรมการตรวจการจ้างทำหน้าที่ตรวจงานจ้างอย่างถูกต้องสอดคล้องกับข้อบังคับหรือระเบียบที่เกี่ยวข้อง